
Pengenalan

Hubungan Malaysia-Indonesia pada umumnya sering kali di ketengahkan dari peringkat makro dengan menampilkan hubungan diplomatik kedua negara menerusi aktiviti perdagangan dua hala kendalian Kuala Lumpur-Jakarta. Agak kurang dihadirkan hubungan di peringkat mikro terutamanya hubungan akrab diperbatasan kedua negara yang terjalin erat menerusi komuniti Tawau-Nunukan yang juga sebenarnya memainkan peranan yang cukup penting dalam memastikan hubungan kedua negara terus utuh. Salah satunya adalah hubungan ekonomi diperbatasan yang terpapar jelas menerusi keberadaan buruh Indonesia dalam ruang sektor informal di Tawau. Buruh yang dimaksudkan bukanlah merujuk kepada buruh Indonesia di sektor perladangan, pembinaan, perkilangan mahupun pembuatan yang sememangnnya diketahui umum mendominasi sektor tersebut selain sering kali menjadi fokus kajian, buruh yang dimaksudkan adalah buruh informal Indonesia yang menjadikan pelabuhan Tawau sebagai lubuk rezeki bagi memenuhi tuntutan ekonomi dengan mengambil upah sebagai buruh angkat barang. Sebenarnya, peranan buruh informal Indonesia ini sangat besar kerana selain menggambarkan eratnya hubungan antara komuniti diperbatasan kedua negara ia juga merupakan tulang belakang kepada kepesatan dan kerancakan perdagangan Barter Trade khususnya Tawau-Nunukan. Sungguhpun keberadaan buruh ini dilihat begitu besar manfaatnyanamun, pada hari ini ekoran perubahan dasar dan pengimplementasian dasar dan peraturan baru dipelabuhan Tawau dan operasi bersepadu Esscom segalanya tampak berubah. Buruh angkat barang Indonesia yang sebelum ini sangat aktif menjadikan pelabuhan Tawau sebagai lubuk rezeki melalui khidmat angkat barang, kini sudah tidak beroperasi lagi. 

Dalam kata mudah, perhidmatan buruh dipelabuhan Tawau ditamatkan secara langsung perhidmatannya. Penamatan ini seolah–olah menidakkan keperluan buruh yang sebelum ini banyak memudahkan urusan di pelabuhan. Menyedari hakikat bahawa buruh ini juga mempunyai peranannya di pelabuhan, adalah menjadi satu keperluan untuk mengetengahkan kepada orang ramai keberadaan buruh angkat barang yang selama ini kebanyakan kita hanya mendengar tentangnya tetapi tidak tahu tentangnya. Atas keperluan tersebut, makalah ini akan membahaskan keberadaan buruh ini dalam mendepani arus semasa sepanjang keberadaan mereka. Kaedah yang akan digunakan dalam memperolehi data bagi kesempurnaan makalah ini adalah menerusi temubual secara langsung dan pemerhatian di lapangan yang dilakukan di kedua pelabuhan iaitu Pelabuhan Batu dan Pelabuhan Tawau. Bagi memudahkan perbahasan, makalah ini akan dibahagikan kepada beberapa bahagian. Pertama, akan membahaskan konsep buruh dan pendefinisian sektor formal dan informal bagi memudahkan pemahaman yang lebih jelas berkenaan subjek yang dikaji. kedua, perbahasan diteruskan dengan mengetengahkan keberadaan subjek iaitu buruh informal Indonesia di pelabuhan Tawau secara terperinci merangkumi skop kerja, ruang kerja, upah kerja dan beberapa perkara lain yang juga dibahas dengan lanjut. Ketiga pula, perbahasan makalah ini akan berkisar kepada isu dan cabaran yang dihadapi oleh buruh ini sepanjang menjadi buruh angkat barang di pelabuhan Tawau dan pelabuhan Batu. Keempat, iaitu bahagian akhir sekali adalah kesimpulan.

Konsep Buruh 
Berbicara mengenai istilah buruh di Sabah, adalah agak janggal jika definisi dan kensep buruh tidak difahami dengan jelas terlebih dahulu. Pada umumnya, Henrastomo (2010)[endnoteRef:1] mentakrifkan buruh merujuk kepada orang yang bekerja dengan menerima upah atau imbalan dalam bentuk lain. Oleh itu, secara faham logiknya, semua yang bekerja tidak kira jenis kerja jika menerima upah atau imbalan gaji mereka adalah buruh. [1: Grendi Henrastomo, Menakar Kesejahteraan Buruh: Memperjuangkan Kesejahteraan Buruh diantara Kepentingan Negara dan Koperasi, Jurnal Informasi, 2010, Vol.16, No.2.] 


Dari sisi lain bila kita berbahas mengenai istilah buruh, apa yang sering bermain diminda kebanyakan kita pada kebiasannya berkait kata ‘buruh’ adalah konotasi negatif iaitu bayangan seperti kerja teruk dibawah panas terik matahari, bergaji kecil, suasana tempat kerja yang kotor dan tidak selesa, serta berbagai lagi. Bukan itu saja, buruh juga selain dianggap berkonotasi negatif ia juga dianggap itilah kasar selain sering kali dirujuk sebagai komuniti yang miskin atau kelas rendah dalam kelompok masyarakat. Persepsi tersebut menyebabkan terma ‘buruh’ dianggap rendah dalam sesetengah kelompok masyarakat khususnya berbasis pekerjaan sehingga akhirnya menghadirkan perbezaan kelas hingga wujudnya stratifikasi sosial.[endnoteRef:2] Walaupun demikian, perbezaan kelas ini bukanlah sesuatu yang baru kerana ia sememangnya perkara yang normal dalam kehidupan bermasyarakat (Pitirin A. Sorokin, 1957)[endnoteRef:3]. [2: Stratifikasi sosial ditakrifkan secara umum sebagai lapiran dalam masyarakat yang biasanya lahir dari perbedaan gender dan usia, perbedaan antara pemimpin atau yang dianggap sebagai pemimpin dengan yang dipimpin serta perbedaan berdasarkan kekayaan. Kesemua ini merupakan asas kepada stratifikasi sosial dimana pun juga. Untuk keterangan lanjut, lihat, Syarif Moeis, Struktir Sosial: Stratifikasi Sosial, Universitas Pendidikan Indonesia,Bandung, 2008.]  [3:  Pitirim Sorokin, Social and cultural dynamics, A Study of Change in Major System of Art, Truth, Ethics, Law, and Social Relationships, Library Of Congress, Boston, 1957.] 


Sebenarnya secara epistimologinya, buruh dalam konteks yang lebih luas dapat dibahagikan kepada dua iaitu buruh formal dan buruh informal. Buruh formal merujuk kepada mereka yang menjalankan aktiviti ekonomi dengan berdaftar secara rasmi dengan pihak berwajib selain mempunyai pengurusan dan organisasi kerja yang sempurna manakala buruh informal pula merujuk kepada mereka yang menjalankan aktiviti ekonomi tanpa pengurusan dan pengorganisasian Ralf (2004).[endnoteRef:4]Harus difahami bahawa keduanya mempunyai cakupan kerja yang berbeza.   [4: Ralf Hussmanns, Measuring the Informal Economy: From Employment in the Informal sector to Informal Employment, Bureau of Statistics, International Labour Office, Working Paper No. 53, Geneva. December, 2004.] 


Selain merujuk kepada klasifikasi kerja, ‘buruh’ juga biasanya dibahagikan kepada dua kategori iaitu 1) Buruh tempatan merujuk kepada peribumi sesebuah negara yang memiliki dokumen pengenalan diri yang lengkap manakala 2)Buruh luar pula merujuk kepada buruh asing dari luar yang dalam konteks Sabah merujuk kepada pekerja Indonesia dan Filipina.

Dari perspektif Jabatan Tenaga Kerja (JTK) pula, buruh turut dibahagikan kepada dua terma yang besar iaitu 1)Buruh profesional yang kerjanya tidak berat dan lebih banyak menggunakan tenaga otak dalam bekerja, manakala 2)Buruh kasar yang kerjanya pula menurut Zaeni (2007) menggunakan tenaga otot dalam bekerja.[endnoteRef:5]Dari latar belakang sejarahnya, kedua terma tersebut sebenarnya hadir ekoran pengaruh feudal era belanda di Indonesia yang padaketika itu memperkenalkan istilah white collar bagi merujuk golongan profesional dan blue collar bagi merujuk mereka yang bukan profesional.Dari sudut faham yang lebih luas dan lebih terbuka mencakupi pentakrifan buruh, tokoh falsafah ekonomi terkemuka Karl Marx (1887) pula menjelaskan “Labour is a process between man and nature, a process by which man,through his own actions, mediates, regulates and controls the metabolism between himself and nature”yang menurutnyaseorang buruh haruslah bukan sekadar bekerja tapi juga berkaktiviti dan berkreasi;[endnoteRef:6] [5: Asyhadie Zaeni, Hukum Kerja: Hubung Ketenagakerjaan Bidang Hubungan Kerja, Jakarta: PT. Raja Grafindo Persada, 2007, hlm. 19-20.]  [6: Dari pendefinisian yang lebih ekstrim bekaitan buruh, marx juga menambah bawa buruh juga bukan sekadar bekerja tetapi juga merupakan kekuatan untuk revollusi dan membangun sesebuah negara. Lihat, Frans Magnis-Suseno, Pemikiran Karl Marx dari Sosialisme Utopis ke Perselisihan Revisionisme, Jakarta, 2005, hlm.169. ] 


Buruh Sektor Informal di Sabah, Malaysia-Indonesia 
Salah satu perkara yang harus difahami berkait ‘buruh’ walaupun seperti yang dijelaskan mempunyai makna yang cukup luas adalah kedekatannya dengan sektor informal. Hai ini kerana, istilah ‘buruh’ pada hari ini seakan-akan disinonimkan dengan sektor informal yang sejak awalnya bermula dan berkait rapat dengan istilah ‘sederhana’ iaitu merujuk kepada pekerjaan yang sangat mudah diceburi, tidak memerlukan kelulusan yang tinggi, bebas cukai, tanpa kontrak, tanpa berdaftar dengan agensi berwajib selain menggunakan sumberdaya lokal (Hidayat,1986).[endnoteRef:7]Bersesuaian dengan itu, Hendri Saparini &M. Chatib Basri, (2014)[endnoteRef:8] menerusi kajiannya mendefinisikan buruh sektor informal sebagai tenaga kerja yang bekerja pada segala jenis pekerjaan tanpa ada perlindungan negara dan atas usaha tersebut selain tidak dikenakan cukai. [7: Hidayat, “Wanita dan Sektor Informal : Potensi dan Masalah”. Paper Lokakarya Dinamika Wanita yang Berusaha di Sektor Informal”. Tidak diterbitkan, 1986.]  [8: Saparini & M. Chatib Basri dalam Buruh Bagasi Kapal Di Pelabuhan Kota Bitung. Jakarta, 2014.] 


Dari aspek linguistiknya pula, Istilah sektor informal dan formal mula dikenali di dunia menjelang tahun 1970‟an menerusi Hart, (1970)[endnoteRef:9] dalam kajiannya berkenaan masalah perbandaran di Ghana, Afrika dengan membahas kesempatan memperoleh pendapatan dari sektor informal dan formal (informal and formal income opportunities). Ini pertama kali istilah tersebut digunakan. Kemudiannya, istilah tersebut dipinjam dan dikembangkan oleh International Labour Organization (ILO) menerusi penelitian mengenai Employment Mission to Kenya pada tahun 1972.[endnoteRef:10] Sejak dari itu berbagai definisi dan pengertian dikemukakan oleh ramai sarjana terkemudian. Sungguhpun pelbagai definisi berkait sektor informal yang dikemukakan oleh pelbagai pihak, Namun bagi negara seperti Malaysia dan Indonesia, takrifan mengenai buruh ini agak berbeza. Perbezaan tersebut adalah dipercayai kesan dari polisi dan dasar sesebuah negara yang sememangnya berbeza. ini bersesuaian dengan apa yang dikemukakan weeks (1975)[endnoteRef:11] dalam memahami perbedaan antara kedua konsep tersebut yang menurutnya jelas apabila melihat menerusi peranan yang dimainkan oleh pemerintah kepada kedua sektor tersebut. [9:  Hart, Keith, “Small-Scale Entrepeneur in Ghana and Development Planning, di dalam The Journalof Development Studies, 1970, Vol.6, No.4, h.104-119.]  [10: International Labour Organization (ILO). Employment, Incomes and Equality: a Strategy for Increasing Productive Employment in Kenya, Geneva, 1972.]  [11: Weeks, “Policy for Expanding Employment in Informal Urban Sector of Developing Economies di dalam International Labour Review, Vol.111, January-June,1975, h. 1-13.] 


Di Sabah khasnya dan Malaysia umumnya, takrifan umun mengenai buruh informal adalah mereka yang bekerja dengan tidak mempunyai hubungan rasmi dengan apapun agensi perniagaan selain tidak mempunyai pendapatan yang tetap. Buruh informal tersebut adalah seperti tukang kasut, penjaja tepi jalan, petani dan lain-lain lagi. Di Indonesia pula, buruh informal ditakrifkan secara umum, iaitu merupakan pekerja yang tidak mendapat gaji dan tidak memiliki hubungan formal perusahaan atau peniaga seperti tukang bakso, petani dan lain-lain lagi.

Sebenarnya, takrifan buruh informal dalam konteks Indonesia dan Malaysia secara dasarnya adalah agak sama.  Apa yang membezakan adalah dalam dimensi Indonesia, skop maknanya agak luas berbanding di Malaysia, ini mungkin kerana Indonesia merupakan salah satu negara yang mencatatkan jumlah buruh informal antara yang tertinggi di dunia dengan jumlah 32 juta orang berbanding di Malaysia yang jumlahnya agak kecil. Ini diakui sendiri oleh Anggota Dewan Jaminan Sosial Nasional,[endnoteRef:12]Indonesia Bambang Purwoko yang membahas lebih lanjut istilah buruh sektor informal yang menurutnya, selain jumlahnya di Malaysia yang jauh lebih kecil, tambah beliau lagi, mereka juga terdaftar di agensi tertentu seperti Majlis Perbandaran (Majlis Perbandaran Tawau, dalam konteks makalah ini) yang tidak terkecuali dari membayar cukai. Sementara di Indonesia, tidak sama sekali terlibat membayar apapun cukai.  [12: http://nasional.tempo.co/read/news/2013/09/30/173517886/32-juta-buruh-informal-tak-tercakup-jaminan-sehat diakses  pada 27/06/2015. ] 


Sungguhpun terminologi buruh informal dilihat sangat luas dan merangkumi pelbagai tafsiran, makna dan pengkelasan. Namun dalam konteks makalah ini apa yang cuba diketengahkan adalah buruh informal iaitu merujuk ‘buruh Indonesia’ yang mengambil upah berkhidmat sebagai pengangkat barang dipelabuhan Tawau yang mana sejak dahulu lagi memainkan peranan yang sangat penting tetapi tidak diketengahkan kepentingannya malahan hari ini telah ditamatkan khidmatnya. Sedar atau tidak, buruh ini sebenarnya merupakan tulang belakang kepada kepesatan dan kerancakan perdagangan barter trade khususnya Tawau-Nunukan yang diketahui umum mencatat jumlah transaksi kewangan melibatkan jutaan ringgit(La Masri,2006).[endnoteRef:13] [13: La Masri Mansyur, “Barter Trade dalam Hubungan Malaysia Indonesia.” (Latihan Ilmiah), Program Hubungan Antarabangsa, Sekolah Sains Sosial, Universiti Malaysia Sabah, 2006.  ] 


Latar Belakang Demografi Buruh Angkat Barang
Sebelum berbahas dengan lebih lanjut mengenai buruh ini adalah lebih baik sekiranya dapat memahami profil demografi buruh ini agar dapat menjawab persoalan siapa sebenarnya mereka ini.  Dari aspek gender, secara keseluruhannya, buruh angkat barang di pelabuhan Tawau kesemuanya adalah lelaki. Tidak ada satupun perempuan yang bekerja sebagai buruh angkat barang samaada di pelabuhan Tawau mahupun Pelabuhan Batu.[endnoteRef:14] [14: Temubual bersama kasmi, (bukan nama sebenar),33 tahun, salah seorang penjual tiket feri ulang alik Tawau-Nunukan-Tawau yang bergiat aktif di Pelabuhan Tawau, pada 25/07/2015.] 


Bagi lokasi tempat tinggal buruh di kedua pelabuhan di Tawau, sebenarnya tiada maklumat yang spesifik lagi tepat bagi menyatakan lokasi sebenar tempat tinggal buruh angkat barang ini.Sumber maklumat yang diperolehi berdasarkan temubual dengan beberapa orang buruh di kedua pelabuhan tersebut hanya menyatakan bahawa mereka kebanyakannya tinggal berdekatan dengan pelabuhan bagi memudahkan mereka untuk melakukan pekerjaan yang masanya tidak menentu khususnya bagi buruh yang terlibat di pelabuhan barter trade.Walaubagaimanapun, bagi buruh dari Nunukan kebanyakanya, mereka biasanya terdiri dari penduduk yang tinggal tidak jauh dari pelabuhan Tunon Taka Nunukan bagi memudahkan mereka mengikut feri penumpang menjelang pagi ke pelabuhan Tawau. Bagi buruh di Pelabuhan Batu pula, mereka juga kebanyakannya tinggal berdekatan pelabuhan Tawau seperti Tanjung Batu, Ice Box, Pasir Putih dan Tawau lama.[endnoteRef:15] [15: Temubual bersama ammang, (bukan nama sebenar),28 tahun, salah seorang buruh angkat barang yang bergiat aktif di Pelabuhan batu, pada 25/07/2015.] 


Dalam konteks penglibatan etnik pula, majoriti buruh angkat barang ini didominasi oleh mereka yang berketurunan Bugis. Hal ini diakui sendiri oleh salah seorang yang memperkenalkan diri sebagai pengurus di pelabuhan Tawau yang mengatakan: 
Iya kebanyakan orang Bugis la.....
Pasal pengurus sendiri pun orang bugis...
Saya sendiri pun juga bugis....
Kitak kitak juga la ba.....[endnoteRef:16] [16: Temubual bersama Maing, (bukan nama sebenar), salah seorang pengurus yang bergiat aktif di pelabuhan Tawau, pada 26/07/2015.] 


Sungguhpun demikian, ini bukanlah bermakna tiada penglibatan etnik lain. Terdapat juga etnik seperti Tidung, Bulungan, Timur, Bulukumba,Bajau, Suluk, Butun dan bangsa lain yang juga bergiat aktif menjadi buruh angkat barang di pelabuhan Tawau tetapi jumlahnya adalah agak kecil jika dibandingkan dengan mereka yang berketurunan Bugis.[endnoteRef:17] Harus juga diketahui selain memperlihatkan majoriti berbangsa Bugis, mereka yang beragama islam juga merupakan majoriti yang tertinggi dan rasanya tidak salah jika dikatakan bahawa 95 peratus buruh angkat barang di pelabuhan Tawau merupakan mereka yang beragama islam manakala sebilangan kecil saja iaitu dalam 5 peratus merupakan mereka yang beragama kristian.  [17:  Ibid.] 


Dari aspek had umur, berdasarkan tinjauan lapangan, purata keseluruhan umur buruh angkat barang majoritinya antara 25-50 tahun. Namun yang mendominasi adalah mereka yang berumur 30-45 tahun.[endnoteRef:18] Pendominasian ini adalah dipercayai atas sebab umur tersebut merupakan usia produktif yang mana memiliki tubuh yang kuat untuk melakukan pekerjaan yang kasar dan berat.Bagi pendidikan pula, majoriti tahap pendidikan buruh ini dapat dibahagikan kepada dua tahap utama. Bagi buruh tempatan, biasanya pendidikan tertinggi mereka adalah di tahap ujian Penilaian Sekolah Rendah (UPSR) dan Penilaian Menengah Rendah (PMR). Berbeza dengan buruh luar yang mana yang majoriti tahap pendidikannya hanya tamat sekolah dasar (SD). [18:  Ibid] 


Buruh Angkat Barang di Pelabuhan Tawau
Dalam konteks buruh angkat barang pelabuhan Tawau, sebenarnya sehingga kini tiada jumlah data yang akurat @tepat mengenai jumlah sebenar buruh ini. Hal ini kerana hari berganti hari, buruh yang datang juga silih berganti. Tiada ketetapan bahawa setiap hari orang yang sama akan datang dan melakukan kerja yang sama. Lagi pula, tumpuan mereka bergantung pada hari tertentu yang ditentukan oleh bilangan kapal yang berlabuh selepas dimaklumkan oleh pihak pengurusan kapal di pelabuhan. Pada kebiasaannya buruh ini sememangnya telah dimaklumkan lebih awal masa kapal berlabuh di dermaga. Inilah yang membezakan buruh ini dengan sektor formal yang mana pekerjanya tetap dan teratur.

Secara dasarnya, buruh informal di pelabuhan Tawau dapat dibahagikan kepada dua kategori iaitu buruh tempatan(merujuk kepada buruh Indonesia yang sememangnya menetap di Tawau) dan buruh luar iaitu mereka yang datang dari Nunukan bersama feri penumpang seawal jam 5 pagi bagi mencari rezeki di Tawau dan kembali semula ke Nunukan menjelang malam. Kedua-dua buruh ini majoritinya menggunakan khidmat orang tengah yang dikenali sebagai ‘pengurus’[endnoteRef:19] yang mana tanggungjawabnya bukan sekadar mengatur gerak kerja buruh ini dan berurusan dengan pemilik barang tetapi juga sekaligus mengurus dan mengatur perjalanan pelanggan yang keluar masuk samaada dari Nunukan-Tawau-Nunukan atau daerah lain di Indonesia. Walaubagaimanapun, terdapat juga dalam kalangan buruh ini yang memilih untuk tidak menggunakan khidmat pengurus bagi membolehkan mereka berurusan sendiri dengan si pemilik barang dan mengambil upah secara perorangan bagi barang yang diangkat. [19: Istilah ‘pengurus’ dalam konteks makalah ini bukanlah seperti takrifan pengurus dalam konteks masyarakat korporat tetapi ia merujuk kepada panggilan komuniti lokal di pelabuhan Tawau bagi merujuk ‘orang perantaraan’ atau dalam kata mudah orang tengah antara si buruh pengangkat barang dan si pemilik barang. Kajian lapangan pada 26/07/2015.] 

Dari aspek klasifikasi kerja, tidak banyak perbezaan antara kedua buruh tersebut, apa yang ketara adalah buruh tempatan lebih berfokus di Pelabuhan Batudan mengambil upah mengangkat barangan berskala kecil (Tawau-Pulau Sebatik, Malaysia) berbanding buruh luar yang mana bertumpu di kaunter pelabuhan barter trade dan dengan mengambil upah mengangkat barangan dagangan dan barangan perseorangan (samaada orang Nunukan ke Tawau dan orang Tawau ke Nunukan) dari kapal besar dan kecil dalam jumlah yang besar dan banyak. Barang tersebut biasanya merupakan barangan dagangan dan keperluan harian. Walaupun demikian, terdapat juga buruh tempatan yang juga bekerja di pelabuhan Tawau tetapi tidaklah kekal. Keberadaannya hanya jika diperlukan dan mendapat arahan dari pengurus. Ini semua sebenarnya bergantung pada keperluan buruh yang diperlukan bila dermaga sarat dengan kapal yang berlabuh. 

Buruh Angkat Barang: pilihan atau keterpaksaan 
Bagi setiap manusia normal yang mempunyai akal yang waras sudah pasti menjadi buruh angkat barang bukanlah pekerjaan yang diharapkan, bukan juga menjadi cita-cita sejak kecil, bahkan tidak pernah pun membayangkan untuk tampil sebagai buruh angkat barang apabila sudah dewasa. Setiap orang pasti mengimpikan pekerjaan yang baik, terjamin dan dihormati. Namun ketetapan hidup layaknya seorang manusia tidak dapat dipertikaikan kerana selain mempunyai alasan tersendiri ia juga menjadi rahsia dan aturan ilahi. Bagi buruh angkat barang di pelabuhan Tawau dan pelabuhan batu, mereka juga mempunyai sebab mengapa mereka memilih untuk menjadi buruh di pelabuhan. Menerusi tinjauan dan temubual dengan beberapa orang responden di kedua pelabuhan tersebut, dapat di rumuskan beberapa sebab yang menjadi pendorong utama mereka memilih untuk menjadi buruh angat barang di pelabuhan. Antaranya,

1. Peluang kerja dan hasil yang mudah – ketersediaan peluang dan ruang kerja yang luas membolehkan sesiapa sahaja yang ingin bekerja boleh turut serta. Tidak wujud persaingan untuk memiliki kerja kerana syarat biasanya hanya memerlukan seorang itu sihat tubuh badan dan mempunyai daya upaya yang diperlukan. Inilah yang menyebabkan pekerjaan ini menjadi pilihan komuniti sempadan khususnya Tawau-Nunukan.Selain peluang pekerjaan yang mudah, memperolehi hasil yang mudah dan cepat juga menjadi satu faktor yang penting mempengaruhi keterlibatan sebagai buruh angkat barang di pelabuhan. Hal ini kerana bagi setiap buruh angkat barang mereka memperolehi upah mereka secara terus apabila selesai saja mengangkat barang. Dalam istilah ekonomi upah tersebut juga dikenali sebagai gaji hari. Memperolehi pendapatan terus tanpa menunggu hujung bulan seperti di sektor formal pasti menarik perhatian untuk tampil sebagai buruh angkat barang. 

2. Ketiadaan atau keterbatasanpendidikan – seperti diketahui umum, bagi mereka yang memilih untuk bekerja sebagai buruh pastinya mereka ini terdiri dari kalangan yang kurang atau langsung tidak mempunyai pendidikan. Kalaupun ada yang berpendidikan hanyalah diperingkat rendah sahaja yang mana tidak melayakkan mereka untuk memohon pekerjaan lain terutamanya di sektor formal. Oleh yang demikian bagi kelompok ini mereka tiada pilihan lain kerana dunia moden hari ini yang dipelopori sektor formal mensyaratkan bahawa setiap pekerja atau yang ingin bekerja haruslah mempunyai kelayakan sekurang-kurangnya Sijil Pelajaran Malaysia (SPM) dan Sijil Tinggi Persekolahan Malaysia (STPM) bagi Malaysia, danSekolah Lanjutan Pertama (SMP)atau Sekolah Menengah Atas (SMA) bagi Indonesia. 

3. Hasil yang lumayan dan keperluan buruh– keadaan pelabuhan Tawau dan pelabuhan batu yang sibuk menjadikan keperluan buruh ini amat mendesak. Munculnya pelabuhan Tawau sebagai pelabuhan kedua tersibuk di Sabah selepas pelabuhan Kota Kinabalu tentunya memberi seribu rahmat kepada buruh ini kerana ia menjanjikan peluang pekerjaan yang lebih banyak selain upah yang lebih lumayan. Ditambah dengan BIMP-EAGA yang ditunjukkan menerusi perdagangan Barter Trade dan perdagangan lain sudah pasti membawa kepada tuntutan keperluan buruh ini.

4. Memenuhi tuntutan ekonomi keluarga- berdasarkan maklumat dan pemerhatian dilapangan iaitu pelabuhan Batu dan pelabuhan Tawau, apa yang jelas kelihatan adalah Kebergantungan sepenuhnya kelompok ini terhadap upah angkat barang yang diperolehi untuk memenuhi keperluan hidup. Ini jelas terbukti apabila kadangkala berlakunya Perebutan dalam kalangan buruh ini untuk mendapatkan pelanggan bagi memastikan upah yang terima seharian cukup untuk memenuhi keperluan keluarga. Atas sebab yang demikianlah, kelompok buruh ini sangat aktif di pelabuhan bagi mencari pendapatan yang lebih walaupun terpaksa bekerja keras tanpa mengira waktu. Atas kerja yang masa rehatnya tidak menentu kerana ditentukan oleh bilangan pelanggan dipelabuhan dalam sesuatu masa, tidak hairanlah mengapa buruh ini kerap memperkenalkan diri mereka sebagai ‘orang susah’. 

5. Hubungan sosiobudaya–bagi kelompok buruh dari di Nunukan, selain tuntutan ekonomi yang menjadi pemangkin untuk datang menjadi buruh angkat barang di pelabuhan Tawau, salah satu sebab lain ialah rasa kebersamaan yang wujud antara kedua wilayah tersebut. Ini kerana persamaan bangsa, bahasa, cara hidup dan juga budaya memudahkan interaksi sosial dan membolehkan kelompok ini diterima secara baik oleh warga pelabuhan Tawau. Inilah yang menyebabkan buruh dari Indonesia, khususnya Nunukan datang mencari rezeki di pelabuhan Tawau walaupun dikenakan syarat tidak boleh bermalam dan mesti pulang selepas pukul 5 petang selain tidak dibenarkan melintasi pos kawalan kastam. Dalam erti kata mudah, tidak boleh memasuki bandar Tawau dan keberadaan mereka hanya terhad di pelabuhan sahaja kerana tidak mempunyai dokumen perjalanan yang sah. 

6. Warisan keluarga- Seperti di Indonesia yang kebanyakannya menjadikan buruh angkat barang sebagai pekerjaan warisan keluarga (Kuemba,2015).[endnoteRef:20], begitu jugalah bagi buruh di pelabuhan Tawau yang mana mereka juga ada yang menjadikan buruh angkat barang sebagai pekerjaan warisan keluarga. Ini jelas menerusi kenyataan salah seorang buruh angkat barang di pelabuhan Tawau yang menjelaskan bahawa beliau mewarisi pekerjaan tersebut dari bapanya, dan apabila ditanya lebih lanjut bagaimana bermulanya penglibatan beliau, buruh tersebut menyatakan bahawa pada permulaannya beliau hanya diminta mengantikan bapanya buat sementara waktu ekoran masalah kesihatan.[endnoteRef:21] Namun, pada akhirnya pekerjaan yang bermula atas dasar mengantikan bapanya menampung keluarga berubah menjadi pekerjaan tetap.  [20: Lineke Stine Kuemba, buruh bagasi kapal di pelabuhan Kota Bitung, Jurnal Holistik, Vol. 5 .No.10, December 2012.]  [21:  Temubual bersama saidin, 29 tahun, Indonesian, salah seorang buruh angkat barang yang aktif di Pelabuhan Tawau, pada 28 julai 2014.] 


Gerak Kerja Buruh Angkat Barang 
Berbahas mengenai ruang lingkup dan gerak kerja buruh angkat barang dikedua pelabuhan di Tawau, sebenarnya agak sukar untuk menetukan gerak kerja sebenar buruh ini ekoran tiada ketetapan bahawa pada hari yang sama buruh ini kan buat kerja yang sama. Hari yang berbeza kerja yang dilakukan pasti  berbeza, itulah hakikat sebenar yang perlu diketahui apabila kita meneliti gerak kerja dan cuba memahami bagaimana rutin kelompok buruh ini bertingkah menyempurnakan kerjanya. 

Secara umumnya, menerusi tinjauan di kedua pelabuhan cara kerja buruh angkat barang ini dapat dibahagikan kepada dua bahagian utama pertama, mengangkut barang turun dari kapal dan yang kedua mengangkut barang naik ke kapal. Bagi kerja mengangkut barang di pelabuhan Tawau, mereka biasanya akan bersedia di pelabuhan Tawau seawal pukul 5 pagi bagi menjalankan khidmatnya mengangkut barangan khususnya barangan penumpang dari Tawau yang ingin ke Nunukan dan barangan penumpang dari Nunukan yang baru tiba di Tawau. Keterbiasaannya, penumpang yang datang dan pergi ini akan sarat membawa barangan dalam kuantiti yang banyak.[endnoteRef:22]Situasi ini secara tidak langsung akan menimbulkan penawaran buruh angkat barang. Dalam keadaan inilah buruh samaada secara perseorangan atau melalui pengurusnya akan memainkan peranannya bertindak memudahkan segala urusan pemunggahan barang samaada naik ke kapal atau turun dari kapal yang selalunya dimulakan dengan proses berunding upah secara langsung terlebih dahulu dengan si pemilik barang bagi mendapatkan kesepakatan harga bersama. Selepas kesepakatan diperolehi dan perundingan selesai, maka operasi mengangkut barangan pun segera dimulakan.Selalunya harga bagi setiap barang ditentukan oleh berat barang, besar barang dan risiko  kerosakan.[endnoteRef:23] Jangka masa pemunggahan barang pada satu-satu masa dianggarkan 1-3 jam bergantung pada jumlah pelanggan dan bilangan kapal yang berlabuh di Pelabuhan Tawau dalam sesuatu masa. Oleh yang demikian bagi memastikan semua kerja siap mengikut masa yang ditetapkan, buruh ini tentunya memerlukan upaya kecepatan mencari penumpang dan barangnya, kemahiran berunding dan kekuatan fizikal.Pekerjaan buruh ini akan dianggap selesai bilamana tiada lagi barang penumpang yang ingin diangkat. Selepas selesai kerja mengangkut barang penumpang kapal, buruh di pelabuhan Tawau ini akan beralih ke pelabuhan barter trade yang tidak jauh dari lokasi mereka untuk meninjau peluang kerja bagi menambah pendapatan harian seperti menjadi buruh bongkar, buruh pikul dan buruh susun barang dagangan dari kapal besar yang berlabuh sementara menunggu kapal yang membawa penumpang dari Nunukan berlabuh di Tawau. Kelebihan dapat melakukan dua kerja dalam satu masa ini adalah ekoran masa berlabuh, berangkat dan ketibaan kapal dipelabuhan Tawau yang sememangnya sudah diketahui lebih awal buruh ini. Selepas segala kerja selesai di pelabuhan barter trade, Buruh ini akan kembali semula ke pelabuhan Tawau untuk menawarkan semula khidmatnya mengangkut barang seperti biasa apabila kapal penumpang tiba. Begitulah rutin harian yang dilalui oleh buruh angkat barang di pelabuhan Tawau.  [22: Temubual bersama Hajah Kasmawati, 56 tahun, Indonesian, salah seorang peniaga yang aktif berdagang di Tawau-Nunukan, pada 28 julai 2014.]  [23:  Ibid.] 


Bagi buruh di Pelabuhan Batu pula, gerak kerjanya juga hampir serupa, buruh ini biasanya bersedia di pelabuhan batu seawal pukul 6 pagi bagi menunggu barangan penumpang dari Pulau Sebatik[endnoteRef:24]di jeti pelabuhan batu yang biasanya barang angkutan terdiri daripada hasil pertanian seperti buah-buahan dan sayur-sayuran yang akan dibawa ke pasar Tawau untuk didagangkan. Di Pelabuhan Batu jumlah barang yang dibawa biasanya dalam kuantiti yang agak kecil berbanding pelabuhan Tawau kerana barang biasanya dibawa menggunakan bot penumpang yang dikenali perahu jongkong (Amrullah & Ramli,2013).[endnoteRef:25] Setibanya perahu jongkong di Pelabuhan, buruh akan bergegas menuju keperahu bagi menawarkan khidmat mereka mengangkut barang. [24: Sebuah pulau unik yang ternahagi dua, sebaghagiannya menjadi milik malaysia dan sebahagian lagi menjadi milik indonesia. Di pulau tersebut terdapatnya sempadan darat makaysia-indinesia yang yang hanya ditandai dengan batu tanda. Kajian lapangan, pada 14 september 2014.]  [25: Amrullah Maraining & Ramli Dollah, SEKTOR ‘RASMI’ DAN ‘TIDAK RASMI’ DALAM EKONOMI PERBATASAN: Pulau Sebatik sebagai pusat ‘Transit’ dan dilema Negara, kertas kerja Persidangan Antarabangsa Hubungan Malaysia-Indonesia Ke-7, Universiti Malaya, 22-24 Oktober 2013.] 


Bagi buruh di Pelabuhan Batu, biasanya sebelum kapal dari Pulau Sebatik tiba, akan berlaku rundingan terlebih dahulu dalam kalangan buruh bersama ‘pengurus’ yang mana menerusi rundingan tersebut akan ditentukan bagi setiap orang jumlah barang yang akan diangkat. Ini biasanya dilakukan bagi buruh yang berada dibawah kendalian pengurus. Pembahagian kerja ini adalah bagi tujuan mengelakkan monopoli seseorang dalam kerja mengangkut barang dan menjadikan gerak kerja lebih teratur walaupun diklasifikasikan sebagai pekerjaan informal.Dalam konteks ini biasanya pengurus memainkan peranan penting yang mana selalunya telah dimaklumkan lebih awal tentang jenis barang dan jumlah barang samaada yang ingin dibawa dari Tawau ke Pulau Sebatik atau dari Pulau Sebatik ke Tawau. Oleh sebab adanya rundingan awal, tidak hairanlah apabila kenderaan yang sarat dengan barang berhenti di Pelabuhan Batu, sudah tersedia buruh yang akan mengangkut barang. Si pemilik barang tidak perlu lagi memanggil buruh angkat barang dan tidak berlaku perebutan bagi menawarkan khidmat mengangkut barang kerana semuanya telah diatur lebih awal. Pada kebiasaannya operasi mengangkut barang ini akan mengambil masa 15-20 minit bergantung kepada jumlah barang. Selepas kerja mengangkut barang selesai, pembahagian upah pun segera di lakukan. Cara bayaran adalah secara saksama dimana keseluruhan jumlah pendapatan bagi setiap kerja akan dibahagikan sama rata sama rasa oleh pengurus. 

Setelah selesai pembahagian upah, buruh dipelabuhan batu bersama pengurus akan berkumpul di satu tempat sambil memerhati pelabuhan batu jika ada yang memerlukan khidmat mereka. Bagi si pengurus pula, tugasnya akan diteruskan seperti biasa iaitu menunggu panggilan si pemilik barang yang ingin menggunakan khidmat buruh dan seterusnya mengatur gerak kerja.Walaubagaimanapun, terdapat juga buruh pelabuhan batu yang bergerak secara persendirian tanpa menggunakan khidmat pengurus. Ini biasanya terdiri dalam kalangan penduduk Tawau sendiri yang menjadikan pekerjaan tersebut bukan sebagai pekerjaan utama tetapi sebagai kerja ‘part time’.[endnoteRef:26] Namun demikian bilangan mereka yang sambilan adalah agak sedikit dan keberadaannya di pelabuhan juga bukanlah sepenuh masa.[endnoteRef:27] Keberadaan mereka bergantung pada hari-hari tertentu seperti hari perayaan yang menjanjikan upah yang lumayan. [26:  Maming (bukan nama sebenar)30 tahun, salah seorang buruh angkat barang yang menjadikan pekerjaan tersebut sebagai pekerjaan kedua (part time) dan giat di pelabuhan Batu, pada 24 Julai 2015.]  [27:  Ibid.] 


Foto 1: Antara hasil pertanian dari Pulau Sebatik yang didagangkan di bandar Tawau

                            Sumber : Kajian lapangan penyelidik, 2015

Secara keseluruhannya, dari aspek gerak kerja apa yang dapat di fahami adalah tidak banyak perbezaan antara kedua buruh tersebut, Apa yang berbeza adalah di Pelabuhan Batu, buruh mengambil upah mengangkat barangan berskala kecil yang biasaanya terdiri dari barang jualan hasil pertanian yang biasanya didagangkan di pasar Tawau pada awal pagi dan barang belanja keperluan    harian menjelang tengah hari dan sebelah petang manakala buruh pelabuhan Tawau yang mana bertumpu di kaunter pelabuhan barter trade pula mengambil upah mengangkat barangan dagangan dan barangan perseorangan (samaada orang Nunukan ke Tawau dan orang Tawau ke Nunukan) dari kapal besar dan kecil dalam jumlah yang besar dan banyak.

Penentuan Kadar Upah Buruh Angkat Barang
Bagi penentuan kadar upah buruh angkat barang ini, sebenarnya terdapat perbezaan yang jelas. Bagi buruh angkat barang di pelabuhan Tawau yang kebiasannya menggunakan khidmat orang perorangan yang memperkenalkan diri sebagai ‘pengurus’[endnoteRef:28], Mereka kebiasaannya memperolehi kadar upah yang tinggi bagi setiap kuantiti barang yang diangkat. Walaupun demikian, Kadar upah tersebut adalah tidak tetap dan biasanya dalam kes penentuan kadar upah, si pemilik barang telah sedia maklum kerana sering kali menggunakan khidmat buruh ini selain telah membuat persetujuan awal dengan pengurus.[endnoteRef:29] Selain itu juga, si pemilik barang tidak akan berurusan dengan si buruh angkat barang kerana semua urusan pembayaran buruh hanya diuruskan oleh si pengurus.  [28: Istilah ‘pengurus’ dalam kajian ini bukanlah seperti takrifan pengurus dalam konteks masyarakat korporat tetapi ia merujuk kepada panggilan komuniti lokal di pelabuhan Tawau bagi merujuk ‘orang perantaraan’ atau dalam kata mudah orang tengah antara si buruh pengangkat barang dan si pemilik barang. ]  [29: Pengurus tugasnya bukan sekadar mengatur kadar upah buruh ini tetapi juga berperanan penting mengurus dan mengatur perjalanan pelanggan yang keluar masuk samaada dari Nunukan-Tawau-Nunukan atau daerah lain di Indonesia.] 


Bagi buruh angkat barang diPelabuhan Batu pula, senarionya tidak jauh berbeza, jika dipelabuhan Tawau peranan pengurus amatlah jelas, bagi buruh diPelabuhan Batu juga perkara yang sama berlaku. Urusan angkat barang dan penentuan kadar upah ditentukan secara langsung dengan bersemuka antara si pemilik barang, pengurus dan si buruh angkat barang. Walaubagaimana pun, penentuan harga biasanya lebih bergantung pada budi bicara dan kemanusiaan semata-mata. Dalam erti kata lain tiada justifikasi harga yang jelas dan tetap bagi kuantiti barang yang diangkat. Ini dibuktikan menerusi kenyataan saudara madli, salah seorang buruh angkat barang diPelabuhan Batu, Tawau yang mengatakan;

Kadar upah gitu-gitu lah....
Ari benasib....Jumpa orang pemurah adalah lebih dikit......
Barang angkat kalo dikit bagi lebih beban juga kan....
Iya iyala...ada ada la......[endnoteRef:30] [30: Temubual bersama madli (bukan nama sebenar),45 tahun, salah seorang buruh angkat barang di pelabuhan Tawau, pada 24 julai 2015.] 


Foto 2 : buruh informal dipelabuhan batu Tawau yang bersedia menunggu (kiri) dan sedang menganggkut barangan ke perahu untuk ke Pulau Sebatik dan Sungai Haji Kuning (kanan).

                          Kajian lapangan penyelidik, 2014

Pendapatan Buruh Angkat Barang 
Dari aspek pendapatan yang diperolehi sebagai buruh angkat barang, sebenarnya ia ditentukan oleh  kadar upah yang diperolehi dari si pemilik barang yang juga merupakan penumpang kapal laut yang berulang alik Tawau-Nunukan(termasuk daerah lain di Indonesia)-Tawau yang mana menggunakan khidmat buruh tersebut untuk mengangkut barang, Selain banyaknya kapal yang datang berlabuh dan berdagang di dermaga pelabuhan barter trade, Tawau. 

Ekoran faktor penentu pendapatan buruh ini yang dilihat tidak statik sifatnya kerana dipengaruhi faktor yang lebih dominan iaitu faktor iklim yang mempengaruhi secara langsung pergerakan kapal dan seterusnya pendapatan buruh dikedua-dua pelabuhan, dapatlah disimpulkan bahawa dari aspek kadar upah dan pendapatan bulanan, sebenarnya kadar upah yang diperolehi adalah tidak menentu, seperti resminya sebuah perniagaan yang tidak terlepas dari persoalan untung rugi, begitu jugalah pendapatan buruh angkat barang ini yang kadang lumayan kadang sekadar cukup untuk memenuhi keperluan harian.Secara spesifiknya, bagi kedua buruh angakat barang ini, purata pendapatan mereka adalah berbeza. Bagi buruh angkat barang dipelabuhan Tawau, tampaknya pendapatan mereka lebih lumayan kerana biasanya mencecah RM1500 ringgit sebulan.[endnoteRef:31] Manakala bagi buruh di Pelabuhan Batu pula jumlah pendapatan mereka hanya berjumlah RM700 tidak setinggi buruh di Pelabuhan Tawau yang kebanyakannya giat dengan perdagangan barter trade.[endnoteRef:32] [31:  Ibid.]  [32:  Temubual bersama Roslan Bin Hj Dali, 35 tahun, salah seorang pemandu bot penumpang yang berulang alik Tawau- Pulau Sebatik  di Pelabuhan Batu, pada 24 julai 2015.] 

Isu dan Cabaran 
Penguatkuasaan ESSCOM
Salah satu hambatan dan cabaran utama kepada buruh ini adalah penguatkuasaan Esscom[endnoteRef:33].Pada hari ini, selepas penguatkuasaaan Esscom yang memperlihatkan kawalan secara bersepadu di beberapa lokasi yang merupakan pintu masuk negara termasuk pelabuhan batu dan pelabuhan Tawau segalanya telah berubah. Dari lensa pemerintah Malaysia khususnya, operasi tersebut pastinya memberikan seribu satu manfaat kepada semua pihak kerana ia membuktikan kepekaan pihak berkuasa dalam menjaga keselamatan Sabah. Namun, bagi kebanyakan buruh Indonesia dipelabuhan Tawau, mereka majoritinya hilang punca pendapatan. Ini ekoran penguatkuasaan undang-undang baru Esscom yang menetapkan 1 orang hanya 40 kilogram/kg sahaja barang yang dibenarkan untuk dibawa keluar dan masuk menerusi pelabuhan Tawau.[endnoteRef:34] Peraturan tersebut juga menetapkan syarat bahawa barangan yang dibawa keluar hendaklah secara ‘hand carry’. tidak boleh dijunjung mahupun dipikul. Ini jelas menerusi kenyataan Ambin bahawa; [33: Esscom merupakan “ejen penguatkuasaan keselamatan” bagi Esszone yang merangkumi kawasan seluas 1,733.7 hektar persegi merangkumi 10 daerah iaitu Kudat, Kota Marudu, Pitas, Beluran, Sandakan, Kinabatangan, Lahad Datu, Kunak, Semporna, dan Tawau. Badan ini diwujudkan pada 7 mac 2013 bagi menjaga kedaulatan dan keselamatan kawasan Pantai Timur Sabah ekoran krisis pencerobohan di Tanduo, Lahad Datu. Kini selepas lebih dua tahun penubuhannya, operasinya terus giat berjalan dengan menjadikan pelabuhan Tawau dan pelabuhan lain di Sabah Timur sebagai salah satu zon operasi. Untuk keterangan lanjut, lihat Amrullah Maraining, Ramli Dollah & Zaini Othman, Memasyarakatkan Esscom Menerusi Penglibatan Bersama Komuniti Lokal di Wilayah Esszone, kertas kerja, Seminar Diplomasi Malaysia Dan Indonesia dalam aspek persempadanan Negeri Sabah, Universiti Malaysia Sabah, 27 Mac, 2015.]  [34:  Temubual bersama Tuan Tamrin, 46 tahun, salah seorang pegawai Kastam Bahagian Duti dan Eksais Cawangan tawau , di pelabuhan Tawau, pada 23 Julai 2014.] 


Di jagai kitak......
Ndak ada barang diangkat kasian......
Disusahi kitak ini esscom.........
Pikul barang...junjung barang itu duik semua....[endnoteRef:35] [35: Temubual bersama Ambin (bukan nama sebenar), 49 tahun,  salah seorang buruh angkat barang di pelabuhanTawau, pada 24 julai 2015.] 


Pengenalan Undang-undang baru tersebut sekaligus dilihat menidakkan keperluanburuh Indonesia di pelabuhan Tawau yang sebelum ini mencari rezeki menawarkan khidmat sebagai “buruh angkat barang’. Selain kehilangan punca pendapatan, ketiadaan buruh ekoran penguatkuasaan tersebut pastinya akan memberi kesan yang besar kepada perdagangan barter trade kerana selama ini operasinya banyak di bantu oleh buruh tersebut. 

Foto 3 : Lokasi utama tumpuan buruh informal di bandar Tawau

             Sumber : kajian lapangan penyelidik, 2014

Bagi buruh dipelabuhan batu pula, nasibnya dilihat agak baik sedikit. khidmatnya tidak ditamatkan dengan segera seperti yang berlaku pada buruh Indonesia di pelabuhan Tawau, buruh di pelabuhan batu hanya dipantau rapi oleh Esscom. Walaubagaimanapun pantauan tersebut memberi kesan yang sangat besar pada pendapatan mereka. InI terbukti apabila purata pendapatan mereka kini hanya berjumlah RM300-RM350 sebulan.[endnoteRef:36] Jumlah yang agak rendah jika dibandingkan sebelum penguatkuasaan Esscom dahulu. [36:  Ibid.] 




Eksploitasi kadar upah
Salah satu cabaran yang juga agak besar selain penguatkuasaan Esscom yamg dilihat memberikan tamparan yang sangat hebat kerana mempengaruhi sepenuhnya kelangsungan ekonomi buruh ini adalah masalah eksploitasi kadar upah. Ini terutamanya bagi buruh informal di pelabuhan Tawau. Sungguhpun dijelaskan di awal makalah ini bahawa terdapat justifikasi yang jelas dengan kadar upah yang mana wujudnya persetujuan awal dan hubungan langsung antara si buruh dan si pemilik barang, namun terdapat juga segelintir buruh angkat barang yang mengambil kesempatan mengubah kadar harga dan mengambil upah yang berlebihan sehingga menimbulkan rasa ketidakpuasan hati si pemilik barang. Ini biasanya dilakukan oleh si buruh yang bekerja sendiri. Walaupun demikian, bukanlah bermakna tiada langsung eksploitasi bagi buruh yang berada di bawah kendalian orang tengah tetapi ianya agak kurang. Kalaupun ada ia melibatkan penyelewengan yang besar melibatkan ‘orang tengah’ yang bertanggungjawab dalam penentuan kadar harga bagi barangan yang di angkat oleh buruh. 

Bagi buruh dipelabuhan batu pula, mereka juga tidak terlepas dari dieksploitasi. Sungguhpun kadar bayaran mereka banyak bergantung pada budi bicara dan kemanusiaan semata-mata, tetapi adakalanya terdapat juga segelintir pelanggan yang membayar pada kadar harga yang sangat rendah dalam erti kata lain bayaran tersebut tidak setimpal dengan tenaga yang dikeluarkan. Ini terbukti menerusi kenyataan daming bahawa,

Ada juga orang barang yang keras bayarnya....
Meski banyak barangnya dipikul...dikit bayarannya...
Iya..iyala...kadang lumayan...kadang enggak....[endnoteRef:37] [37: Temubual bersama Daming (bukan nama sebenar),43 tahun, salah seorang buruh angkat barang di pelabuhan batu Tawau, pada 23 julai 2015.] 


Sunggupun demikian, keadaan tersebut tidak pernah menyebabkan buruh ini berputus asa. Mereka tetap tekun menjalankan kerja mereka kerana sejak awal lagi mereka telah bersedia dengan kemungkinan tersebut. Inilah cabaran yang dihadapi oleh mereka bagi meneruskan kerja sebagai buruh angkat barang.

Jaminan Keselamatan 
Bagi sesiapa pun juga, apabila berbicara mengenai tempat kerja, salah satu perkara penting yang harus diambilkira adalah persoalan dan jaminan keselamatan.Ia merupakan perkara asas  yang mesti diutamakan kerana menjadi tanggungjawab setiap majikan kepada pekerjanya.Namun, bagi buruh Indonesia di pelabuhan Tawau, senarionya agak berbeza, suasana kerja yang tidak selamat dan berisiko merupakan cabaran kepada buruh ini. Ketiadaan jaminan keselamatan menyebabkan buruh Indonesia dipelabuhan Tawau terdedah dengan bahaya. Ini kerana, sepatutnya bagi mereka yang mempunyai risiko kerja yang agak bahaya iaitu meredah lautan seawal 5 pagi dari Nunukan untuk ke Tawau, adalah menjadi satu kemestian oleh buruh tersebut mempunyai jaket keselamatan kerana mereka ini terdedah dengan bahaya di lautan. Apa yang kelihatan, majoriti buruh ini berulang alik Tawau-Nunukan tanpa dilengkapi jaket keselamatan. Kekhuatiran tersebut turut disuarakan oleh yang salah seorang pegawai kastam Tawau iaitu...dengan mengatakan;

Iya begitulah......
mereka datang sini kerja.... 
Memang tidak ada jaket keselamatan.....
Itula.....kalau ada kes jatuh di laut...
Baru salah sini sana.....[endnoteRef:38] [38: Temubual bersama Kassim Andal, 41 tahun, salah seorang pegawai kastam yang bertugas di pelabuhan Tawau, pada 24 Julai 2015.] 


selain memiliki jaket keselamatan, cara kerja yang berisiko juga dihat merupakan cabaran mereka, Ini jelas apabila saja kapal dari Nunukan tiba di pelabuhan Tawau, buruh-buruh ini akan bergegas, ada yang berlari , dan tidak kurang ada yang melompat ke atas kapal walaupun kapal tersebut belum berhenti sepenuhnya untuk menawarkan diri mengangkat barang penumpang yang datang ke Tawau.[endnoteRef:39] Perkara yang sama juga berlaku di Nunukan apabila kapal Malaysia datang berlabuh di pelabuhan Tunon Taka, Nunokan. Keadaan ini memperlihatkan dengan jelas bahawa pengurusan cara kerja walaupun terdapatnya agensi yang bertanggungjawab namun ianya masih memperlihatkan kepincangan yang serius. [39: Ibid.] 


Masalah penyeludupan 
Salah satu cabaran yang terpaksa dihadapi dengan keberadaan buruh ini adalah masalah penyeludupan. Hakikat hari ini memperlihatkan bagaimana sebilangan buruh ini yang suatu ketika dulu bergantung hidup dengan hanya mengambil upah mengangkat barang dipelabuhan kini terlibat dengan aktiviti penyeludupan dengan bertindak sebagai orang tengah bagi memudahkan interaksi niaga informal (tidak sah) antara peniaga Tawau-Nunukan. Urusan jual beli barangan biasanya melibatkan barangan subsidi kerajaan Malaysia seperti seperti gula, minyak, beras dan pelbagai lagi barangan lain. Selain barangan subsidi Malaysia, barangan terpilih seperti makanan kering dari Indonesia juga turut menjadi pilihan.Ini terbukti apabila aktiviti penyeludupan barangan yang bergiat aktif di Tawau menyaksikan banyak keterlibatan buruh angkat barang dimana mereka ini dilihat bertindak sebagai pemudah cara. 

Selain bertindak sebagai pemudah cara, buruh ini juga berperanan menjadi mata dan telinga para peniaga bagi sebarang operasi yang akan dijalankan samaada di pihak Malaysia mahupun Indonesia. Keadaan ini sudah pasti menyukarkan pihak berkuasa kedua negara untuk membanteras masalah ini dari terus berleluasa. Inilah salah satu cabaran yang terpaksa dihadapi dengan keberadaan buruh ini di pelabuhan Tawau  pintu masuk negara.

Sungguhpun demikian buruh ini dilihat peranannya agak bahaya kerana natijahnya akan menyebabkan kerugian besar kepada kedua negara, namun dari satu sisi lain, adalah tidak adil jika kita hanya menuding jari kepada buruh Indonesia ini semata-mata. Hal ini kerana dalam kes penyeludupan di Tawau, terdapat juga keterlibatan dan kerjasama dari pihak lain seperti ‘orang dalam’ sendiri yang memainkan peranan penting memperolehi keuntungan dengan jalan mudah. Ini diakui sendiri oleh YB Hamisah Samat yang merupakan Ahli Dewan Undangan Negeri N.59 Tanjung Batu dalam ucapannya semasa membentangkan usul di Dewan Undangan Negeri, Kota Kinabalu yang menyelar tindakan sesetengah pihak sehingga menyebabkan timbulnya dakwaan “terdapatnya segelintir pihak berkuasa yang sanggup menjadi petualang atau pengkhianat kepada negara bekerjasama dengan golongan penyeludup barangan bersubsidi untuk dijual kepada rakyat negara jiran”.[endnoteRef:40] Tambah beliau lagi, “apa yang lebih menyedihkan juga adalah kegiatan mengaut keuntungan secara mudah dan melalui jalan singkat itu seolah-olah dilindungi oleh pihak tertentu yang sepatutnya bertanggungjawab menjaga pintu sempadan dan perairan negara". [40: http://ww1.utusan.com.my/utusan/diaksespada 07/07/2015.] 


Dasar Jokowi
Dasar presiden Indonesia Joko Widodo juga merupakan salah satu cabaran utama dalam memastikan kelangsungan buruh ini.Dasar Jokowi dan timbalannya Jusuf Kalla yang lebih mengutamakan pembangunan di sempadan sehingga tahun pemerintahan dianggap tahun ‘pembangunan wilayah perbatasan’[endnoteRef:41]turut menjadi satu cabaran kepada buruh ini. Hal ini kerana, Jokowi menerusi kepimpinannya telah merangka pelbagai program pembangunan bagi tujuan memakmurkan masyarakat sempadan selaku halaman depan negara. Ini termasuklah wilayah Nunukan yang antara satunya akan dibangunkan bukan sahaja melibatkan fasiliti pelabuhan tetapi pelbagai lagi seperti pasar, sekolah, dan asrama dengan dana peruntukan berjumlah RP1,08 triliun bagi tahun 2015.[endnoteRef:42]Ini merupakan satu jumlah yang besar dan sudah pasti akan memberikan peluang pekerjaan yang lebih terjamin kelak. [41: http://kaltim.tribunnews.com/2015/06/15/2015-jokowi-jk-canangkan-kebangkitan-pembangunan-perbatasandiaksespada 07/07/2015]  [42: http://news.okezone.com/read/2015/06/15/340/1165383/jokowi-ingin-bangun-jalan-lingkar-di-nunukan diaksespada 08/08/2015

Dasar ini sudah pastinya akan memberikan makna yang besar kepada warga Nunukan terutamanya mereka yang sebelum ini datang bekerja sebagai buruh angkat di pelabuhan Tawau. Mereka ini sudah pasti akan lebih memilih bekerja di tempat mereka sendiri disebabkan jaminan masa depan yang lebih baik. Keadaan ini walaupun dari sudut pemerintah Indonesia dilihat sangat membantu warga perbatasan seperti yang diharapkannya, tetapi dalam masa yang masa, dari sisi lain iaitu pengusaha di Tawau, Malaysia, ia akan menyebabkan masalah kekurangan buruh yang sebelum ini berperanan penting dalam membantu merancakkan perdagangan Barter Trade di pelabuhan Tawau. 

Kesimpulan 
Jelaslah bahawa keberadaan buruh informal Indonesia selaku buruh angkat barang di pelabuhan Tawau sememangnya memberi manfaat yang cukup besar kepada negeri Sabah khasnya dan negara Malaysia umumnya kerana selain memudahkan pergerakan dan pemunggahan barang penumpang khususnya di pelabuhan Tawau ia juga membantu merancakkan perdagangan barter trade Tawau-Nunukan yang diketahui umum memberi pendapatan yang cukup besar kepada negara. Sungguhpun demikian besar peranan dan keperluan buruh ini, namun atas alasan keselamatan oleh Badan Keselamatan khas Sabah Timur (ESSCOM) fungsi buruh Indonesia di pelabuhan Tawau pada hari ini telah ditamatkan serta-merta menerusi pengimplementasian dasar dan polisi baru yang sekaligus menidakkan keperluan buruh Indonesia ini sebagai buruh angkat barang di pelabuhan Tawau. Penamatan secara drastik ini telah menyebabkan buruh yang sebelum ini majoritinya bergantung hidup dengan upah mengangkat barang di pelabuhan untuk menyara keluarga, kini kehilangan punca pendapatan. Ini semua dilakukan atas keperluan keselamatan. Sungguhpun demikian, apapun alasan yang menyebabkan buruh Indonesia ini ditamatkan khidmatnya, harus diingat bahawa, apa saja dasar dan polisi baru yang diimplementasikan oleh pemerintah khususnya, ianya harus bersifat kepentingan sejagat iaitu memberi manfaat kepada semua pihak, bukan demi kepentingan satu pihak sahaja. Ini penting kerana kesan kepada dasar dan polisi tersebut berupaya memberi impak yang sangat besar dan berpotensi menggugat keselamatan negara selain memberi impak negatif dalam hubungan dua hala Malaysia-Indonesia. Ini jelas bilamana terdapat segelintir pihak yang beranggapan bahawa dasar baru tersebut merupakan stu langkah yang bersifat systematic remover.

